open-index/open-wikipedia-markdown huggingface dataset:
Marecchia

eta|dekstra|Situo en Italio
**Marecchia** [marekja] estas rivereto en Italio. Ĝi longas ĉirkaŭ 70 km. Ĝia fonto estas en Toskanio sur *Alpe della Luna*, 1.454 metrojn super marnivelo; ĝi fluas tra Romanjo kaj ĉe Rimini (kvartalo San Giuliano Mare) en Adriatikon.

La konsiderinda niveldiferenco estas de mezume 2&nbsp;%. La mezuma flukvanto estas 10,8 m³ en sekundo (ĉe la frakcio Pietracuta de la komunumo San Leo). Ĝi forte varias tra la jaro; foje ĝi atingas la centoblon, foje la rivero plene sekiĝas.

Alfluas rojo Mavone, torento Mazzocco, torento Ausa kaj rojo San Marino.

Ĉe Rimini la rivero iam fluis tra la haveno, sude de kvartalo San Giuliano Mare, sed estis devojigita kaj nun fluas norde de ĝi. Riverfine parto de la akvo fluas subgrunde, tiel ke la surfaca fluo malgrandiĝas; kompense foje aperas fontoj de nesala akvo, kie elgrundiĝas la rivera akvo.

Kategorio:Riveroj en Italio
Kategorio:Provinco Rimini
Juliano de Antioĥio

**Juliano de Antioĥio** (Latine: *Julianus*), ankaŭ konata kiel **Juliano la martiro**, **Juliano de Tarso**, **Juliano de Kilikio** aŭ **Juliano de Anazarbo** estis kristana martiro de la 4-a jarcento.

Juliano kredeble estis el Istrio kaj vivis en la 3-a jarcento. Laŭ tradicio el la 10-a/11-a jarcentoj li mortis kiel martiro en Flaviade (Kilikio, nun en Turkio) pro kondamno de vickonsulo Marciano. La sarkofago kun liaj relikvoj en 962 venis al Rimini kaj estis konservita en la benediktana abatejo de sanktaj Petro kaj Paŭlo (nun paroĥejo de Sankta Juliano la martiro en San Giuliano Mare).

En 1225 Rimini elektis lin patrono de la urbo. Kiel lia mortodato estas konsiderata la . Oni honoras lin ankaŭ en aliaj lokoj, precipe en Italio.

Ĉiuj fontoj pri la sanktulo, escepte de lia sarkofago, estas el la 14-a jarcento. Pri lia vivo do nenio estas sciata.

Ekzistas pluraj aliaj sanktuloj kun la nomo Juliano, ekzemple episkopo de Le Mans, kiu mortis en 348, la greko Juliano de Orta, Juliano el Egiptio, kiu mortis ĉirkaŭ 304 aŭ Juliano de Kvenko, kiu mortis en 1208.

## Vidu ankaŭ 
* Antioĥio
* Tarso

## Eksteraj ligiloj 
* Leksikono de sanktuloj

Kategorio:Mortintoj en 305
Kategorio:Katolikaj kaj ortodoksaj sanktuloj
Kategorio:Sanktuloj
Kategorio:Martiroj
Bering-insulo

La **Bering-insulo** (), iam ***Avaĉha***-insulo, estas la plej granda el la Komandorski-insuloj en la nordokcidenta Pacifiko, nomita laŭ la dana esploristo Vitus Bering.

Ĝi estas parto de la rusa siberia marborda regiono, 1.660 km² granda, senarbara, sed riĉa je fontoj kaj altvaloraj felbestoj. La arktaj vulpoj kaj mar-lutroj estis rapide ekstermitaj.

Sur la Bering-insulo, ĉefe en Nikolskoje, ĉe la nordokcidenta marbordo, loĝas nuntempe ĉirkaŭ 800 homoj.

## Eksteraj ligiloj 
* Komandorski-insuloj (ruse) 

Kategorio:Insuloj en la Komandorski-insularo
Kategorio:Insuloj en la Beringa maro
Kategorio:Insuloj en Kamĉatka regiono
Arnold Matthias Brunckhorst

**Arnold Matthias** (*ankaŭ:* Arnold(us) Melchior, Andreas Matthias, Martin aŭ pluaj variantoj; li mem subskribis plej ofte per Arnoldÿ Matthias) **Brunckhorst** (* ĉ. 1670/75 en aŭ ĉe Celle; † supozeble 1725 en Hanovro) estis germana komponisto kaj Orgenisto de la Nordgermana Orgenskolo.

## Vivo 
Brunckhorst aktivis ekde 1693 en Hildesheim kiel orgenisto unue ĉe la preĝejo St.&nbsp;Martini, poste ekde 1695 ĝis 1697 ĉe la preĝejo *St.&nbsp;Andreas*. La 25-an de septembro 1697 duko Georg Wilhelm de Brunsvigo-Luneburgo vokis lin en la postenon de orgenisto ĉe la urbopreĝejo de Celle. En 1720 finfine li iĝis kortegorgenisto en Hanovro, kie li certe restis ĝis sia morto.

Laŭ la notoj Brunckhorst krom sia agado kiel orgenisto kaj komponisto okupiĝis ankaŭ pri la orgenkonstruado, ĉar li kunlaboris dum la pliampleksigoj de la orgenoj de Hildesheim kaj Hanovro.

## Verkoj 
Kun certeco oni atribuas al Brunckhorst ununuran orgenverkon, preludo en e-minoro. Laŭ ekkonoj de Kollmannsperger eble preludo den g-minoro, ĝis nun atribuita al Nicolaus Bruhns, kies aŭtoro estas indikita kiel *Mons: Prunth.*, devenas de Brunckhorst. Krome li postlasis klavarilsonaton kaj du kantatojn.

* Preludo kaj fugo e-minoro por orgeno
* Preludo en g-minoro por orgeno (?)
* *Sonata in poco presto A-Dur* por klavarilo
* *In festo nativitate Christi*, Kristnaska kantato por 4 kantvoĉoj kaj 6 instrumentoj
* *Partitur Auf Ostern*, kantato por 4 kantvoĉoj, instrumentoj kaj Baso kontinua
* Pasiona muziko dediĉita al la duko Georg Wilhelm (malaperinta)

La manuskriptoj troviĝas en la ŝtata biblioteko en Berlino.

Plurajn interpretadojn de la*Präludium* de Brunckhorst oni registris. Kompletregistraĵo de siaj verkoj aperis en 1999 de la *Ensemble musica poetica Freiburg* sub la titolo *Opera omnia* ĉe hänssler CLASSIC.

## Literaturo 
* G. Guillard: *Arnold Matthias Brunckhorst.* In: Gilles Cantagrel (Hrsg.): *Guide de la musique d’orgue*, Éditions Fayard 1991, ISBN 2-213-02772-2
* Dietrich Kollmannsperger: *„Mons. Prunth“. Präludium g-Moll – eine Neuzuweisung.* In: *Ars Organi.* März 2006.

## Ligiloj 
* 
* Osterhistorie (Kantoreiarchiv) 

Kategorio:Germanaj klasikaj komponistoj
Kategorio:Germanaj klasikaj orgenistoj
Kategorio:Germanaj barokaj komponistoj
Kategorio:Nordgermana Orgenskolo
Sándor Rónai

**RÓNAI Sándor** (n. 6-an de oktobro 1892, Miskolc – m. 28-an de septembro 1965 Budapest) estis hungara politikisto, prezidanto de la Prezidanta Konsilio de la Hungara Popola Respubliko (1950-52), prezidanto de la hungara parlamento (1952-?).

Li estis konstrulaboristo, kiu aliĝis al la sindikata movado kaj iĝis membro de la Hungara Socialdemokrata Partio (HSdP). Dum la Hungara Sovetrespubliko, li estis membro de la laborista soveto de Miskolc. Li estis ekde 1922 loka sekretario de la HSdP, poste loka gvidanto de konstrulaborista asocio. Oni kaptis lin en aprilo de 1941 kaj li devis punlabori. Post la dua mondmilito, li estis komerca kaj kooperativ-afera, poste eksterkomerc-afera ministro. Li agadis por la unuiĝo de la HSdP kun la komunista partio.

Li estis inter 1948 kaj 1956 – kun malgranda interrompo – membro de la Centra Gvidantaro de la Hungara Demokrata Partio, post la malvenko de la hungara revolucio de 1956, membro de la Revolucia Laborista-Kamparana Registaro. Li estis ĝis sia morto membro de la Centra Komitato kaj Politika Komitato de la Hungara Socialista Laborista Partio.

Li estis ekde aprilo de 1960, prezidanto de la Hungara-Soveta Amika Societo.

Kategorio:Hungaraj politikistoj
Kategorio:Prezidantoj de Hungario
Kategorio:Hungaraj ministroj pri publika provizado
Kategorio:Hungaraj laboristoj
Sándor Garbai

**GARBAI Sándor** (n. 27-an de marto 1879, Kiskunhalas, Hungario – m. 7-an de novembro 1947, Parizo, Francio) estis hungara socialdemokrata politikisto, sindikata gvidanto, prezidanto de la Revolucia Regsoveto dum la Hungara Sovetrespubliko (21-a de marto- 1-a de aŭgusto de 1919). Lia originala profesio estis la masonisto. Li estis kunorganizanto, kunestablinto de la Tutlanda Asocio de la Hungaraj Konstrulaboristoj. Pli poste, li plenumis la prezidantan kaj sekretarian pozicion en la asocio de 1903 ĝis marto de 1919. Li estis dumtempe membro de la Hungara Socialdemokrata Partio kaj ekde 1908 li estis prezidanto de la laborist-asekura kaso.

Dum la kalistefa revolucio (aŭtuno de 1918), li estis plenpotenca prezidanto de la Tutlanda Loĝejafera Konsilio. Post la kolapso de la sovetpotenco en Hungario, li partoprenis en la sestaga Peidl-registaro kiel publikeduk-afera ministro. Poste li elmigris al Aŭstrio, Ĉeĥoslovakio kaj fine al Francio. Li partoprenis en Vieno en agado de la grupo Világosság (Heleco) (kiel fidulo de la aŭstromarksismo), sed li eksiĝis en 1927 kaj fondi la grupon Elõre (Antaŭen), kies samnoman eldonaĵon (Elõre) redaktis li en 1929–33.

Popst enpotenciĝo de la faŝismo, li verkis „Új utakon a hatalomért” (1935), en kiu li skizis novajn taskojn, celojn de la laborista movado.

Post la dua mondmilito, li provis hejmenveturi, sed tio ne sukcesis pro la personaj kaj politikaj konfliktoj.

Kategorio:Hungaraj politikistoj
Kategorio:Prezidantoj de Hungario
Kategorio:Hungaraj masonistoj
Kategorio:Hungaraj socialdemokratoj
Pleseck (kosmodromo)

[eta|220px|[Ciklon|La raketo Ciklon-3 startas en Pleseck (15-an de aŭgusto 1991)]]

**Pleseck** () estas nomo de raket-startejo, sude de la urbo Arĥangelsk. La raket-lanĉejo Pleseck estas uzata jam ekde 1966 kaj servas ĉefe por lanĉo de armeaj satelitoj *(sputnikoj)*, sed oni lanĉas ankaŭ civilcelajn sputnikojn en la orbiton. Plimulton de la rusaj satelitoj oni lanĉas el la kosmodromo Pleseck.

La proksime situanta urbeto Pleseck en 2004 havis 10.900 loĝantojn.

## Eksteraj ligiloj 
* http://www.astronautix.com/sites/plesetsk.htm 

Kategorio:Kosmodromoj en Sovetunio kaj Rusio
Kategorio:Arĥangelska provinco
Kategorio:Militkonstruaĵoj en Rusio
Kategorio:Konstruaĵoj en Rusio
Kategorio:Konstruaĵoj en Sovetunio
Municipoj de San-Marino

La Respubliko San-Marino estas administre dividita al naŭ **municipoj**, kiuj itale nomiĝas *castelli* (kasteloj):

La sekva tabelo prezentas ilin laŭ la loĝantaro.
dekstra|313px|eta|Municipoj de San-Marino

La nomo **kastelo** respondas proksimume al la itala esprimo *comune* (komunumo, municipo). Ankaŭ por la malpli granda strukturo, kiu itale nomiĝas *frazione* (kvartalo, frakcio), San-Marino havas apartan vorton, *curazia*. Ĝi devenas el la eklezia lingvo kaj origine signifas la influterenon de unu sola preĝejo, kiu ne konsistigas paroĥon, sed tamen ne estas subigita al alia paroĥo.
Tupac Shakur

**Tupac Amaru SHAKUR**, konata sub kromnomoj **2Pac** [tupak], **Makaveli** kaj simple **Pac** (naskiĝis la  en Broklino kiel *Lesane Parish Crooks*, mortis la  en Lasvegaso) estis unu el la plej sukcesaj usonaj rapmuzikistoj. Liaj sonportantoj (KD-oj, kasedoj) estis venditaj dismonde en pli ol 75 milionoj da ekzempleroj. Li publikigis la unuan duoblan albumon en historio de hiphopo.

## Biografio 
Tupac Shakur kreskis kiel filo de Afeni Shakur en malfacilaj cirkonstancoj. Lian korpan patron li neniam rekonis, lia duonpatro Dr. Mutulu Shakur – frato de Assata Shakur kaj patro de duonfratino de Tupac – estis enprizonigita je 60 jaroj pro bank-prirabo. Shakur plenumis plimulton de sia junaĝo kun la patrino kaj kun la duonfratino, en ĉiam ŝanĝiĝantaj loĝejoj, en Novjorko. Liaj gepatroj estis fiduloj de la movado de nigra pantero, al kiu estis dankebla la nomo Tupac Amaru.

La familio translokiĝis en 1986 al Baltimore, Maryland, kie vizitis Shakur la lernejon *Baltimore School for the Arts*. Li vizitis kursojn pri literaturo kaj baleto, legis multe kaj ludis en teatro. Li samtempe komencis repi. La familio translokiĝis en 1988 al Kalifornio, kio kaŭzis rompon ĉe Shakur kaj tie li konatiĝis kun la drogkomercado, sed ankaŭ kun aliaj muzikistoj de repgrupo Digital Underground. Lia prezento de „Same Song“ en Digital-Underground, alportis atenton je li kaj li tiel ricevas la unuan soloalbuman eblecon ĉe entrepreno Interscope Records. Lia unua albumo aperis en 1991 (*2Pacalypse Now*), du jarojn poste sekvis ĝin la albumo *Strictly 4 My N.I.G.G.A.Z.* Krom la muziko, li rolis en diversaj filmoj.

Shakur estis en 1994 pafita, kiam li renkontiĝis kun Christopher Wallace – pli bone konata „The Notorious B.I.G.“ – kaj Sean Combs kiel *Puff Daddy* en la studio de Time Square's Quad Recording, Novjorko. Lin trafis 5 kugloj, el kiu unu eĉ la kapon. Li travivis kaj kupigis Combs kaj Wallace pro la atenco.

Oni juĝis lin en 1995 – pro seksa atenco – je 4,5-jara prizono, sed li plenumis nur 11,5 monatojn, ĉar ĉefo de la albumfirmao Death Row Records, Suge Knight, demetis la kaŭcion de 1,4 milionoj da usonaj dolaroj. Shakur berkis en la prizono la scenlibron *Live 2 Tell*, kiu priskribas elpaŝon de drogreĝo.

Tupac Shakur estis pripafita la 7-an de septembro 1996 en Las Vegas, post kiam li, Suge Knight kaj aliaj amikoj spektis boksadon en MGM Grand Hotel. Li mortis la 13-an de septembro je la vundiĝoj.

La pafado okazis ĉe ruĝa lampo, ĉe angulo East Flamingo Road/Koval Lane. La pafoj trafis la nigran BMW 750i de la repisto. Kvar kugloj trafis la pneŭojn, kvin la apudpordon kaj tri la antaŭan (glaco)vitron. La kugloj trafis Shakur en la bruston kaj disŝiris koro-pulman arterion, alia kuglo trafis la dekstran kokson, plia la maldekstran manon. La kunveturanto Suge Knight suferis tirtrafon ĉe la kapo.

La kaŭzo, la persono de la murdisto estas ĝis hodiaŭ neklara.

Click on this link 

## Diskografio 
## Filmografio 
## Videografio 
## Eksteraj ligiloj 
* oficiala paĝo, angle
* TASF – Tupac Amaru Shakur Foundation 
* pacside
* Tupac Nation 

Kategorio:Usonaj repkantistoj
Kategorio:Murditoj
Kerno (komputiko)

En komputiko esprimo **kerno** havas vastan uzon. Oni parolas pri:

* Kerno (operaciumo)
* Kerno (procesoro)
* Kerno (vidiga)

Kategorio:Komputiko
Swansea

**Swansea** (pron. /ˈswɒnzi/), kimre **Abertawe** (pron. /ˌabɛrˈtawɛ/, buŝo de Tawe), estas urbo kaj distrikto en Kimrio. Ĝi situas ĉe la suda marbordo de Kimrio kaj estas ĝia dua plej granda urbo.

## Historion
Sian nunan grandecon ĝi atingis en la 18-a kaj 19-a jarcentoj, kiam ĝi iĝis centro de peza industrio. Tamen almigrado tien neniam atingis la saman altan gradon kiel en Cardiff aŭ la orientaj valoj de Suda Kimrio.

La angla nomo *Swansea* kredeble deriviĝas de ''Sweyn's Ey* (en kiu "ey" estas malnova nordula vorto por "insulo") kaj devenas el la tempo, kiam vikingoj prirabis la sudan kimran bordon. Tial angle oni prononcas ĝin *sŭonzi* kaj ne *sŭonsi*, laŭ la triviala etimologio "swan-sea" (=cigna maro).

Swansea ricevis urbajn rajtojn nur en 1969, kiam Princo Karlo ricevis la titolon de Princo de Kimrujo; la princo promulgis la decidon je la  dum rondiro tra Kimrio. En 1982 la urbo eĉ ricevis la rajton je ĉefa ("lorda") urbestro.

Swansea posedas gravan marhavenon, kiu forte kontribuis al ĝia industria evoluo. Ekzistis ankaŭ persona ŝiptrafiko al Cork en Irlando, sed en 2007 ĝi ĉesis, ĉar ne eblis ĝustatempe aĉeti novan pramŝipon.

## Kimra lingvo 
Dum censo en 2001 22,5 % de la urbanoj deklaris, ke ili certagrade regas la kimran lingvon. Tio donas al Swansea la 11-an lokon inter la 22 regionoj de Kimrio. Ekzistas kimralingva gazeto nomiĝanta *Wilia''.

## Servoj
* Universitato de Swansea

## Konataj urbanoj 
* Alan Woods

## Partneraj urboj 
Inter la partneraj urboj estas
* 20ra Mannheim en Germanio

## Vidu ankaŭ 
* Gower (Duoninsulo)

## Eksteraj ligiloj 
* Oficiala retejo

Kategorio:Kimrio
The Dresden Dolls

**The Dresden Dolls** (La Dresdenaj pupoj) estas usona muzika duopo, fondita en Bostono en 2000 far Amanda Palmer (piano k kanto) kaj Brian Viglione (drumo kaj pli malofte gitaro). La paro sin taksas "Breĥta punka kabareda dueto", esprimo elpensita de Amanda Palmer, ĉar ŝi timis ke la komunikiloj taksos ilin per "frazo inkludante la vorton gotiko".

La tekstoj kaj kantoj far Amanda Palmer, ofte temas pri ĉiutaga rilato inter genroj, kun subtila dozo de ironio; Ili ŝatas "meti sociajn demandojn pere de iliaj tekstoj sen esperi respondojn". Dumtempe ĉiamestas la fona sonora drumo de Brian Viglione, kiu stampis ilian propran ĝenron. Aldone al tiuj du flankoj de ilia grupo, la paro montras profundan artan strebon, helpe de abunda ŝminko kaj aparta vestoj, klamante ilian apartenon al la estetiko de la Vajmara Respubliko kaj ties ikonoj kiel Bertolt Brecht k Kurt Weill.

La nomo estas aludo al la furioza Bombado de Dresdeno dum la Dua Mondmilito kaj la porcelanaj pupoj kiu furoris en tiu urbo en antaŭmilita tempo. La grupo "ŝatis la paralelon inter Dresdeno (malkonstruo) kaj Pupo (tenero, naiveco) ĉar ĝi bone simbolas la dinamismon de nia muziko, kiu foje ŝanĝiĝas en kelkaj sekundoj de infanema flustro al banŝia kriego".

La ekhistorio de la grupo tempas en malfrua 2000, kiam Brian aŭdis Amanda ludi pianon en halovena festo. La ŝpuroj de la kulta grupo estas baldaŭ avide sekvita de ŝatantoj en ĉiuj iliaj koncertoj, en kiuj ili ofte ŝanĝas al teatra sceno, invitante la punblikon partopreni al liaj ekstravagancoj. En 2003, ili aperigas albumon (*A is for Accident*) kiu estas registrado de iliajn koncertajn seancojn. En 2004 aperas *The Dresden Dolls*, ilia unua originala albumo, produktita de Martin Bisi (Sonic Youth). La grupmuziko rapide maturiĝas kaj en 2006 *Yes, Virginia* la novaperinta albumo furoris, impulsigante la paron al la ĉefflua sukceso. La mistera nomo *Yes, Virginia...* estas poezia referenco al fama letero kiun ricevis la gazeto *New York Sun* en 1897. Ĝi estis skribita de junulino kiu petis la gazeton ĉu Patro Kristnasko reale ekzistas kaj la redakcio jese respondis en ĝia ĉeftitolo: "Jes, Virginia, ne fidu la skeptikulojn, Patro Kristnasko ekzistas en niaj spiritoj kaj en niaj koroj. Mondo sen patroj Kristnaskoj estus tiel abomeninda kiel mondo sen Virginias. Tiukaze, estus nenia infana kredo, nenia poezio, nenia romanco por igi niajn vivojn tolereblaj."

La Dresdenaj Pupoj estas daŭre aktiva malgraŭ la diversaj flankprojektoj de la du kunuloj (Amanda Palmer daŭrigas soloan karieron propranome kaj Brian Viglione kunlaboras kun multaj artistoj, inkluzivante Nine Inch Nails kaj The World/Inferno Friendship Society.

## Diskografio 
* *The Dresden Dolls* (2003, *8 ft records*)
* *A is for Accident* (2004, *8 ft records*)
* *Yes, Virginia* (Aprilo 2006, *Roadrunner records*)
* *No, Virginia* (20-a de majo 2008, *Roadrunner records*)
* *Maybe, Virginia* (Aprilo 2010, *Roadrunner records*)

## Eksteraj ligiloj 
* Oficiala retejo (angle)

Dresden Dolls
Kategorio:Muzikaj grupoj fonditaj en 2000
Komandorski-insularo

La **Komandorski-insularo** () estas insularo inter Nordameriko kaj Azio je la suda bordo de la pacifika Bering-maro.

## Geografio 
La insularo, kiu apartenas al orienta Siberio troviĝas inter la Aleutaj insuloj oriente kaj la norda parto de la duoninsulo de Kamĉatko okcidente. La Komandorski-insularo ne estas parto de la Aleutoj, sed kun ili ĝi estas la natura limo de la Pacifiko.

La tuta areo de la Komandorski-insuloj estas 1.848 km². Tie loĝas aziaj felbestĉasistoj kaj komercistoj. La plej granda insulo estas la ĉirkaŭ 1.660 km² granda Bering-insulo.

La 23-an de aprilo 1993 la registaro de la rusia federacio deklaris ĉiujn Komandorski-insulojn kaj la ĉirkaŭa maro kiel natura rezervo kun areo de 3.648.679 hektaroj (el ili 95% estas akva areo). Ĝi estas klasigita kiel biosfera rezervo.

## Historio 
La Batalo ĉe Komandorski-insularo estis marbatalo inter la usona kaj la japana marfortoj kiu okazis la 27an de Marto 1943 en Norda Pacifiko, sude de la sovetaj Komandorski Insuloj. La batalo estis dumtaga surfaca kunfronto en kiu aerapogo ludis nemalhaveblan rolon kaj en kiu la pli malgranda usona forto evitis kompletan detruadon ĉefe pro bona sorto.

## Vidu ankaŭ 
* Beringio
* Bering-strato
* Bering-insulo
* Siberio
* Liphara aŭketo

## Eksteraj ligiloj 
* neoficiala paĝo, ruse 
* fotogalerio


Kategorio:Insularoj en Rusio
Kategorio:Aleutaj insuloj
István Bethlen (duko)

**BETHLEN István** estis duko de Transilvanio en 1630. Li naskiĝis ĉirkaŭ en 1580 kaj li mortis la 10-an de januaro 1658.

## Biografio 
Bethlen estis la pli juna frato de reganto Gábor Bethlen aŭ Gabrielo Bethlen, kiu nomumis lin en 1616 al ĉefguberniestro aŭ ĉefprefekto de la departemento Máramaros kaj ekde 1622 de departemento Hunyad. Dum la militiroj de la duko, li agadis kiel ties anstataŭulo, poste kiel guberniestro apud la vidvino Katarino de Brandenburg (1629-30). Post kiam Katarino abdikis pri la duka rango, la transilvania asembleo elektis Stefanon al ŝia posteulo (28-an de septembro 1630). Li abdikis post du monatoj favore al Georgo Rákóczi la 1-a. Li provis reakiri la potencon per turka helpo en 1636, sed Rákóczi venkis apud Salonta la turkan armeon, apogantan Bethlen. Post longa negocado ili faris pacon.

## Fonto 
* *Magyar Életrajzi Lexikon*

Kategorio:Princoj de Transilvanio
Kategorio:Transilvaniaj hungaroj
István Bethlen

Grafo **BETHLEN István** (n. la 8-an de oktobro 1874, Gernyeszeg, Transsilvanio, Aŭstrio–Hungario – m. la 5-an de oktobro 1946, Moskvo) estis hungara politikisto, ĉefministro inter 1921 kaj 1931. Li refirmigis la malnovan scian sistemon de Hungario. eta|István BethlenBethlen naskiĝis en malnova hungara aristokrata familio. Li estis elektita al la parlamento kiel liberala politikisto (1901), poste aliĝis al la nacia opoziciularo. Li havis gravan rolon en la kontraŭrevolucia movado en 1919 kontraŭ la komunista regado de Béla Kun. Kiam Béla Kun perdis la potencon, Bethlen revenis en la hungaran parlamenton kaj iĝis ĉefministro en aprilo de 1921. Li esperis je tio, ke li povas formi fortan konservativan sistemon.

La interna politiko de Bethlen estis aŭtoritata, li provis rezervi la malnovajn feŭdajn privilegiojn, ĉesigis la agroreformon, denove enkondukis la publikajn elektojn en la provincaj elektaj distriktoj, limigis la balotrajton.

Lia eksterpolitiko celis la modifon de la trianona pacdiktato. Li atingis, ke Hungario povis aliĝi al Ligo de Popoloj, akiris rekonstruan krediton kaj plifaciligis la fluon de la eksterlanda privata profiuto en la ekonomion. Bethlen en 1927 subskribis amikecan traktaton kun Italio.

La ekonomiajn kaj politikajn rezultojn de Hungario detruis la tutmonda ekonomia krizo de 1929. Post kiam li ne povis stabiligi la financan situon, Bethlen abdikis en 1931.

Li politike agadis kontraŭ la ekstremdekstruloj kaj post okupo de Hungario fare la Tria Imperio (19-an de 1944), Bethlen kaŝis sin. Lin kaptis la rusoj en 1945 kaj prenis en Moskvon, kie li mortis en la prizono. La teraj postrestaĵoj de Bethlen estis portitaj Hungarujon en junio de 1994.

## Vidu ankaŭ 
* Bethlen

Kategorio:Ĉefministroj de Hungario
Kategorio:Hungaraj akademianoj
Kategorio:Hungaraj ministroj pri justico
Kategorio:Hungaraj ministroj pri financo
Kategorio:Ministroj pri eksteraj rilatoj de Hungario
Kategorio:Hungaraj ministroj pri agrikulturo
Kategorio:Hungaraj grafoj
Tesaloniko

eta|dekstra|250ra|Tesalonika Blanka turo
[eta|dekstra|250ra|Arko de [Kajo Galerio|Galerio en Tesaloniko]]
eta|dekstra|250ra|Marŝado sur la plaĝo en Tesaloniko
**Tesaloniko** (greke: Θεσσαλονίκη / Thessaloníkê en la malnova greka, Thessaloníki en la nuna greka, slave: Солун, Solun, judhispane: סלוניקה, turke: Selânik) aŭ **Saloniko** estas greka urbo, situanta ĉe la fondo de la golfo de Termaiko. Tesaloniko estas la ĉefurbo de la kultura landoparto Makedonio, de la administra regiono Meza Makedonio kaj de la provinco Tesaloniko.

En la jaro 2001 Tesaloniko havis 363 987 loĝantojn. Post Ateno ĝi estas la dua plej granda urbo de Grekio.

## Historio 
La Tesalonika reĝlando (en greka: Βασίλειο της Θεσσαλονίκης) estis nelongdaŭra krucisma ŝtato fondita post la Kvara Krucmilito sur la konkeritaj teritorioj el la Bizanca Imperio. La markizo Bonifacio de Montferrato, unu el la estroj de la Krucmilito, aĉetis la rajtojn de Venecio pri Tesaloniko, kie li establiĝis kiel reĝo. Bonifacio etendis sian regnon norden por inkludi Makedonion kaj suden por inkludi Tesalion. Li estis sukcedita kiel reĝo en 1207 de sia infana filo Demetrio de Montferrato.

## Geografio 
La urbo kuŝas ĉe la ebenaĵo formata de la riveroj Aliakmonas, Galikos kaj Aksios, kiu elfluas al la golfo Termaiko. La urbo situantas ĉe la fino de la valo de Ardar, ĉe la golfo de Tesaloniko, ĉe la Via Egnatia kiu konektis la akropolon kun la marbordo. Al Tesaloniko venas ankaŭ la ŝoseoj devenaj de Adriatika Maro, kiel Egnatia, kaj tiuj kiuj venas el Balkanio. Pro tio Tesaloniko iĝas la ĉefa havenurbo de Makedonio, anstataŭe de la ŝtopita haveno de Pella.

Toumba estas antaŭurbo de Tesaloniko.

## Vidindaĵoj 
* La Blanka Turo
* Arko de Galerio
* Muregoj kaj Heptapirgiono
* Milita muzeo
* Muzeo de Bizanca Kulturo
* Muzeo Atatürk
* Municipa Arta Galerio
* Arkeologia Muzeo de Tesaloniko
* Holokaŭsta Muzeo de Grekio
* Placo de Libereco

## Servoj 
* Aristotela Universitato de Tesaloniko
* Centro por la Greka Lingvo
* Historia Centro de Tesaloniko
* Koncerta Halo de Tesaloniko
* Teloglion Fondaĵo de Artoj
* Universitato de Makedonio

## Famuloj 
* Nazim Hikmet
* hungara futbalisto Gyula Lóránt

## Partneraj urboj 
Inter la partnerurboj estas:

* kadra|18ra Dnipro en Ukrainio

## Rilatoj al Esperanto 
Ekde la komenco de la 20-a jarcento ekzistas esperantistoj en la urbo, parte ortodokse kristanaj grekoj, parte sefardaj judoj, parte ankaŭ bulgaroj kaj turkoj. En somero 1976 la 32-a Internacia Junulara Kongreso de TEJO okazis en la urbo, kaj ankaŭ post la IJK 1993 en Bulgario la urbo spertis ondon da vojaĝantaj junaj esperantistoj, kiuj post la kongreso de norde venis tra Tesaloniko por vidi la urbon kaj pluvojaĝi al pli sudaj partoj de Grekio.

## Vidu ankaŭ 
* PAOK
* Metroo de Tesaloniko

## Eksteraj ligiloj 
* Oficiala reta paĝaro de Tesaloniko (greke kaj angle) 
* Goethe-Instituto en Tesaloniko (germane)
* Germana lernejo en Tesaloniko (germane kaj greke)
* La juda muzeo de Tesaloniko (angle) 
* saloniki.org Tesaloniko (greke, angle kaj germane) 
* Artforumo "Culture Foundation Thessaloníki" (greke, germane kaj angle)


Kategorio:Urboj de Grekio
Inagaki Taruho

**INAGAKI Taruho**, 稲垣足穂 [inagaki taruho], (26-a de decembro 1900 - 25-a de oktobro 1977) estas Japana verkisto kaj fabelisto el la urbo Osako en Osaka (prefektujo). Liaj verkoj temas pri Astro, Pederastio, Universo kaj Maŝino ĉefe. Lia ĉefa verko estas Mil kaj unu sekundoj, 一千一秒物語 [issen'iĉibjoumonogatari].

Pri lia ĉefa verko, Mil kaj unu sekundoj. En 1923 li eldonis unuan libron Mil kaj unu sekundoj. Ĝi estas rakontaro kiun li skribis de la aĝo de ĉirkaŭ 17 jaroj kaj ĝi havas 68 rakontojn, tre mallongajn rakontojn. Originala rakontaro Mil kaj unu sekundoj havas ĉirkaŭ 200 rakontojn. Sed li elektis pli bonajn rakontojn kiam li eldonis libron. En 1957 ĝi haviĝis 70 rakontojn. Li mem diris "Ĉiuj miaj verkoj estas komentoj de Mil kaj unu sekundoj"

## Eksteraj ligiloj 
* http://homepage3.nifty.com/beatles/taruho/  (japana)
* http://www3.ocn.ne.jp/~tarho-ar/  (japana)

Kategorio:Japanaj verkistoj
Distrikto Regiono Hanovro

La **distrikto Regiono Hanovro** (germane *Region Hannover*) ekde 2001 estas speciala regiona distrikto en la federacia lando Malsupra Saksio, en la nordokcidento de Germanio. Ĝi inkluzivas la urbon Hanovro, la ĉefurbo de la federacia lando, kaj 20 ĉirkaŭajn komunumojn, kiuj fakte ĉiuj estas antaŭurboj de Hanovro. La distrikto havas areon de 2 290 km², kaj fine de  ĝi havis  loĝantojn. Parto de la distrikta teritorio estas la Lago de Steinhude, la plej granda lago de Malsupra Saksio. 

## Administra disdivido 
(loĝantoj laŭ la stato fino de )

Komunumoj (indiko, se temas pri urbo)

### Aliaj komunumoj
* Dudensen


Kategorio:Distriktoj de Malsupra Saksio
Hermione Granger

**Hermione Jane GRANGER** estas rolulo de la libro-serio *Harry Potter*, verkita de J. K. Rowling.

Ŝi estas lernejano de Hogwarts en la domo Gryffindor. Ŝi naskiĝis la 19-an de septembro 1979, kaj estas do 10 monatojn pli aĝa ol Harry.

Hermione estas la plej bona amikino de Harry kaj Ron. Ŝi aperas jam en la unua volumo ĉe la 6-a ĉapitro. Ŝi estas knabino inteligentega, lernema kaj decidema, kio multe helpas ŝin ofte kaj foje mokigas ŝin de iuj pro ŝia "mi-scias-ĉion"-flanko. Ŝi havas grandan koron, sed ŝatas montri tion, kion ŝi scias kaj daŭre provas malhelpi, ke Harry kaj Ron malrespektu la regulojn.

## Vidu ankaŭ 
* Harry Potter
* Ronald Weasley
* Hogwarts

## Eksteraj ligiloj 
* Hermione Granger's Biography 
* Hermione Granger en la *Enciklopedio Harry Potter* (france) 

Granger
-413

En la jaro **413** antaŭ nia erao okazis, interalie:

eta|maldekstra|100px|Nikio

## Mortoj 
* Nikio, atena generalo dum la peloponesa milito.
Milito kaj Paco (filmo de 1967)

[eta|portreton de Leo Tolstoj pentris [Ilja Repin en 1887]]
La superba romano **Milito kaj paco** far Leo Tolstoj estas filmita en diversaj landoj. Tamen ĝian realan esencon plej bone prezentis la soveta samnoma filmo de la eminenta reĝisoro Sergej Bondarĉuk, kiun li entute aperigis en 1967. Lia versio konsistas el kvar partoj:
* Parto 1 - *Andrej Bolkonskij*
* Parto 2 - *Nataŝa Rostova*
* Parto 3 - *1812*
* Parto 4 - *Pierre Bezuĥov*

Por tre grava ĉefa rolo de *Nataŝa Rostova* la reĝisoro elektis la junan kinostelon Ljudmila Saveljeva, kies senkomparebla talento sukcesis emfazi ĉiujn nuancojn de la persono. Por rolo de *Andrej Bolkonskij* estis invitita tre impresa aktoro Vjaĉeslav Tiĥonov amiko de Bondarĉuk, kune kun kiu li rolis en kelkaj filmoj ĝis tiam. Rolon de *Pierre Bezuĥov* ludis la reĝisoro mem. Meritas nepran mencion kelkaj famaj rusaj geaktoroj partoprenintaj en kreado de la filmo:

* Anastasia Vertinskaja - Liza Bolkonskaja
* Anatolij Ktorov - Nikolaj Bolkonskij
* Irina Skobceva - Elen Kuragina
* Vasilij Lanovoj - Anatol Kuragin
* Oleg Tabakov - Nikolaj Rostov
* Boris Zaĥava - Miĥail Kutuzov
* Giuli Ĉoĥonelidze - Pjotr Bagration
* Vladislav Strĵeljĉik - Napoleono Bonaparte

Entute en ĝi rolis ĉ. ducent profesiaj sovetaj kaj fremdaj geaktoroj. Ankaŭ figuris 120.000 statistoj.

Moskva kinostudio Mosfilm sukcesis ekipi necesajn uniformojn, armilojn kaj vestaron el tiama epoko (komenco de la 19-a jarcento) por multenombraj partoprenintoj. Tre beligas la filmon muziko komponita de *Vjaĉeslav Ovĉinnikov*.

Unue en la sovetia kinoproduktado tiam estis utiligita tute enlanda, sovetia tekniko, aparataro kaj speciala vasta filmo, kio devis pruvi ties altan kvaliton kompare kun la alilandaj. Kvankam rezulto estis perfekta, sed la filmo mem post kelkaj jaroj komencis putri. Nun oni sukcesis restarigi la pozitivon kaj renovigi sonon je moderna formato Dolby Digital. Ankaŭ ĉiuj bildoj estas diĝitaj. Multaj kaj longaj klopodoj grave pliigis kvaliton de la filmo. Ĝi daŭras sur ekrano ĉ. ok horojn.

## Premioj 
* En Usono (Oskar-premio)

* En Moskvo (Moskva Internacia Kinofestivalo)

* Guinness-libro de rekordoj enlistigis la filmon *Milito kaj paco*, ĉar en ĝi partoprenis 120.000 da mutroluloj

## Eksteraj ligiloj 
* http://www.imdb.com/title/tt0063794/ priskribo de la filmo 
* http://warandpeace1968.tumblr.com kelkaj kadroj el la filmo 
* http://www.youtube.com/watch?v=k56AopMnVGY la unua balo de *Nataŝa Rostova* (ĉefrolas Ljudmila Saveljeva kaj Vjaĉeslav Tiĥonov)

Kategorio:Ruslingvaj filmoj
Kategorio:Francalingvaj filmoj
Kategorio:Germanlingvaj filmoj
Kategorio:Sovetiaj epokfilmoj
Kategorio:Sovetiaj dramaj filmoj
Kategorio:Sovetiaj militfilmoj
Kategorio:Sovetiaj historiaj filmoj
Kategorio:Filmoj pri la Napoleonaj militoj
Kategorio:Milito kaj paco
Kategorio:Filmoj de Sergej Bondarĉuk
Kategorio:Akademia Premio
Kategorio:Rusio en filmoj
Kategorio:1805 en filmoj
Kategorio:1809 en filmoj
Kategorio:1812 en filmoj
Distrikto Helmstedt

La **distrikto Helmstedt** (aŭtokodo *HE*, , prononco ) situas en la pleja oriento de la federacia lando Malsupra Saksio, en la nordokcidento de Germanio. Administra centro estas la samnoma urbo Helmstedt. La distrikto havas areon de 673&nbsp;km², kaj fine de  ĝi havis  loĝantojn.

## Eksteraj ligiloj 
* oficiala retaj paĝoj de la distrikto, germanlingvaj 

 
Dosiero:Hausmannsturm_Helmstedt.jpg|Helmstedt
Dosiero:Kaiserdom Königslutter.jpg|Königslutter
Dosiero:Schloss Schöningen.jpg|Schöningen
 


Kategorio:Distriktoj de Malsupra Saksio
Distrikto Lüneburg

La **distrikto Lüneburg** (germane *Landkreis Lüneburg*) situas en la pleja nordoriento de la federacia lando Malsupra Saksio, en la nordokcidento de Germanio - iom sudoriente de Hamburgo, borde de la rivero Elbo. Administra centro estas la samnoma urbo Lüneburg. La distrikto havas areon de 1 323&nbsp;km², kaj fine de  ĝi havis  loĝantojn. Ĝi apartenas al la metropola regiono Hamburgo.

## Eksterlanda kunlaboro 
### Ĝemelaj urboj, distriktoj kaj komunumoj 
* 
* 

La distrikto Wągrowiec kaj ĝiaj respektivaj komunumoj subskribis partnerecan kontrakton kun la distrikto Lüneburg. La distriktoj interŝanĝas siajn spertojn pri la municipa nivelo kaj kunlaboras en la sferoj kultura, sporta, turista kaj socia.

## Eksteraj ligiloj 
* oficialaj retaj paĝoj de la distrikto, germanlingvaj


Kategorio:Distriktoj de Malsupra Saksio
Ĵokero (ludkarto)

eta|Ĵokeraj kartoj
**Ĵokero** en kartludo estas speciala karto, ofte senemblema. Depende de la ludo ĝia funkcio povas esti
* venki ĉiujn aliajn kartojn, kvazaŭ supera atuto, aŭ
* anstataŭi ajnan alian karton en la formado de certaj pluropoj.

La posedo de tia ĵokero do estas tre utila. Ĉar ĝi estas uzebla en multaj, eble ĉiuj lud-situacioj, la decido, kiam uzi ĝin, estas taktike tre grava. En iuj ludoj aŭ situacioj (ekzemple ludofine) ĝia posedo estas, male, malutila.

Ĵokera karto ofte portas la bildon de farsisto, bufono aŭ similstila ŝerculo. Ĝia nomo deriviĝas de angla vorto por ŝerculo, *joker*.

Foje oni vastigas la signifon al simil-funkciaj elementoj en aliaj ludoj; ekzemple, en televida kvizo kandidato povas havi ĵokeran karton, kiu permesas al li telefone peti (unufoje) la helpon de alia persono.

Kategorio:Ludkartoj
Kategorio:Bufonoj
Distrikto Lüchow-Dannenberg

La **distrikto Lüchow-Dannenberg** (germane *Landkreis Lüchow-Dannenberg*) situas en la pleja nordoriento de la federacia lando Malsupra Saksio, en la nordokcidento de Germanio. Ĝia administra centro estas la urbo Lüchow (Wendland). La distrikto havas areon de 1 220&nbsp;km², kaj fine de  ĝi havis  loĝantojn. Laŭ kvanto de loĝantoj ĝi estas la plej malgranda distrikto de Germanio.

La distrikto apartenas al la metropola regiono Hamburgo, sed estas grandparte malurba. Ekzistas pluraj naturprotektitaj zonoj borde de la rivero Elbo.

## Disdivido 
La tuta distrikto konsistas el 27 komunumoj, kiuj grupiĝas en tri komunumaroj, nomata *Samtgemeinde* singulare, *Samtgemeinden* plurale, do libervolaj ligoj de ĉiam pluraj administre principe sendependaj komunumoj, kiuj tamen decidis komune plenumi iujn administrajn taskojn kaj servojn:

* la komunumaro Elbtalaue kovras la nordan parton de la distrikto kaj konsistas el 10 komunumoj - administra centro estas la urbo Dannenberg (Elbo),
* la komunumaro Gartow kovras la plej orientan parton de la distrikto kaj konsistas el nur 5 komunumoj - administra centro estas la samnoma urbo Gartow, kaj 
* la komunumaro Lüchow kovras la sudan parton de la distrikto kaj konsistas el 12 komunumoj - administra centro ĉi-tie estas la urbo Lüchow (Wendland).

Pri la unuopaj komunumoj vidu en la paĝoj pri la tri plej grandaj urboj de tiuj tri komunumaroj. Ĉiujn 27 komunumojn krome eblas vidi alfabete en la navigilo "urbaj kaj neurbaj komunumoj en la distrikto Lüchow-Dannenberg", horizontala larĝa trabo kun helblua fono sube de tiu ĉi paĝo (por komplete vidi ĝin, vi supozeble devas klaki la vorteton [Montri] dekstre).

## Partneraj rilatoj 
La distrikto havas partnerajn rilatojn interalie kun
* 20px la urbodistrikto Steglitz-Zehlendorf de Berlino

## Eksteraj ligiloj 
* oficialaj retaj paĝoj de la distrikto, germanlingvaj

[eta|maldekstra|250px|ekologie protektita lago ĉe la rivero [Elbo (rivero)|Elbo]]


Kategorio:Distriktoj de Malsupra Saksio
Distrikto Nienburg

La **distrikto Nienburg** (germane *Landkreis Nienburg*) situas en la federacia lando Malsupra Saksio, en la nordokcidento de Germanio - borde de la rivero Weser [prononco *Véza*]. Administra centro estas la samnoma urbo Nienburg. La distrikto havas areon de 1 398 km², kaj fine de  ĝi havis  loĝantojn.

## Eksteraj ligiloj 
* oficialaj retaj paĝoj de la distrikto, germanlingvaj


Kategorio:Distriktoj de Malsupra Saksio
Kategorio:Distriktoj de Germanio
Distrikto Northeim

La **distrikto Northeim**  (germane *Landkreis Northeim*) situas en la federacia lando Malsupra Saksio, en la nordokcidento de Germanio. Administra centro estas la samnoma urbo Northeim. La distrikto havas areon de 1 266&nbsp;km², kaj fine de  ĝi havis  loĝantojn. Ĝi situas en la sudo de la federacia lando, inter la urboj Hanovro norde kaj Kaselo sude, proksime de la aŭtoŝoseo A7.

## Eksteraj ligiloj 
* oficialaj retaj paĝoj de la distrikto, germanlingvaj
* bilda portreto de la distrikto, germanlingva  (PDF)
* paĝoj pri la distrikta historio, germanlingvaj


Kategorio:Distriktoj de Malsupra Saksio
Northeim
Distrikto Rotenburg

La **distrikto Rotenburg** (prononco , aŭtokodo ROW, ) situas en la federacia lando Malsupra Saksio, en la nordokcidento de Germanio. Administra centro estas la samnoma urbo Rotenburg (Wümme), borde de la rivereto *Wümme*. La distrikto havas areon de 2070 km², kaj fine de  ĝi havis  loĝantojn. Ĝi apartenas al la metropola regiono Hamburgo, ne al la najbara metropola regiono Bremeno-Oldenburgo, kvankam la regiono situas pli-malpli mezvoje inter Bremeno kaj Hamburgo kaj ekonomie orientiĝas al ambaŭ urboj kaj ties metropolaj regionoj.

## Ĝemelaj distriktoj 
* 

## Esperanto 
La 15-an de decembro 2000 delegacio de esperantistoj kun d-ro Harald Schicke kaj magistrino Song Ĝonk-ok *(Song Jeong-ok)* en la nomo de la distrikto en la partnera distrikto de Malborko / Malbork plantis kverkon en la esperantista "Parko de la Mondo".

## Eksteraj ligiloj 
* oficialaj retaj paĝoj de la distrikto, germanlingvaj

eta|maldekstra|400px|skema mapo de la distriktaj komunumoj


Kategorio:Distriktoj de Malsupra Saksio
James Mellaart

**James Mellaart** (naskiĝis la 14-an de novembro 1925 en Londono, Britio) estas brita arkeologo kaj aŭtoro, kiu famiĝis pro sia laboro en la neolitika urbo Çatal Höyük en Turkio.

## La afero Dorak 
En 1958 Mellaart raportis pri nova riĉa trovaĵo el Dorak al Seton Lloyd de la Brita Instituto. Li diris, ke li trovis la aferojn antaŭ ses jaroj, sed ne ricevis permeson publikigi la trovaĵon antaŭe. Kiam la novaĵo aperis en *Illustrated London News*, la turkaj aŭtoritatoj postulis scion kial ili ne estis informitaj antaŭe kaj kie estis la trovloko.

Mellaart diris, ke li vidis la trovaĵojn en hejmo de juna virino en Izmiro. Ŝi permesis al li desegni la aĵojn, sed ne foti ilin. Tamen ŝia nomo - *Anna Papstrari* - estis nekonata kaj ŝia adreso ne ekzistis. Tial la turkoj suspektis Mellaart pri kontrabando de antikvaĵoj kaj forpelis lin el la lando. Poste li rajtis reveni.

## Verkoj 
* *Çatal Hüyük - Stadt aus der Steinzeit*, (aus dem Englischen von Joachim Rehork), 2. Aufl., Lübbe, Bergisch-Gladbach, 1973, ISBN 3-7857-0034-2

## Bibliografio 
* Balter, Michael. *The Goddess and the Bull: Çatalhöyük: An Archaeological Journey to the Dawn of Civilization.* New York: Free Press, 2004 (hardcover, ISBN 0-7432-4360-9); Walnut Creek, CA: Left Coast Press, 2006 (paperback, ISBN 1-59874-069-5).
* Pearson, Kenneth; Connor, Patricia. *The Dorak Affair*. New York: Atheneum, 1968.

## Eksteraj ligiloj 
* Mazur, Susan. "The Dorak Affair's Final Chapter", at the *Scoop*, October&nbsp;10, 2005.
* Pri Çatal Höyük 

Kategorio:Britaj arkeologoj
Kategorio:Kristanaj feminismaj teologoj
Kategorio:Britaj feministoj
Kategorio:Arkeologia forĝado
Kategorio:Matriarkeco
Distrikto Schaumburg

La **distrikto Schaumburg** (aŭtokodo SHG,  ) situas en la federacia lando Malsupra Saksio, en la nordokcidento de Germanio. Administra centro estas la urbo Stadthagen. La distrikto havas areon de 675&nbsp;km², kaj fine de  ĝi havis  loĝantojn. Historie ĝi baziĝas sur parto de la iama graflando *Schaumburg*, vidu: Ŝaŭmburgo-Lipo.

## Naskiĝintoj 
* Bruno el Schauenburg

## Eksteraj ligiloj 
* oficiala retaj paĝoj de la distrikto, germanlingvaj

eta|maldekstra|400px|skema mapo de la distriktaj komunumoj


Kategorio:Distriktoj de Malsupra Saksio
Distrikto Stade

La **distrikto Stade** (aŭtokodo *STD*, , prononco ) situas en la nordo de la federacia lando Malsupra Saksio, en la nordokcidento de Germanio. Administra centro estas la historia urbo Stade, kiu dum la mezepoko apartenis al la hansa ligo. Nordoriente najbaras la rivero Elbo kaj la urbego Hamburgo. La distrikto havas areon de 1265&nbsp;km², kaj fine de  ĝi havis  loĝantojn. Ĝi apartenas al la metropola regiono Hamburgo.

## Eksteraj ligiloj 
* oficiala retaj paĝoj de la distrikto, germanlingvaj

eta|maldekstra|300px|skema mapo de la distriktaj komunumoj


Kategorio:Distriktoj de Malsupra Saksio
Har Ĥoma

**Har Ĥoma** (hebree הר חומה, signifante "Mur-monto"; arabe جبل أبو غنيم *Ĝabal Abū Ghnaim*) estas israela setlejo (juda komunumo / Israela kolonio) de Jerusalemo proksime Betlehem.

La kabineta ministro Jicĥak Modaj permesis en 1991 konfiskon de la tero de la arbarkovrita monteto, en sudoriento de Jerusalemo. La areo apartenis al judaj (75%) kaj arabaj (25%) posedantoj kaj estis pli frue semo de la palestina vilaĝo Bait Sahur kaj aliaj najbaraj vilaĝoj.

La konstruado komenciĝis dum la regado de la ĉefministro Benjamin Netanjahu, post 1997. Har Ĥoma situas en Orienta Jerusalemo, ene de la urbaj limoj. La konstruado celis fortigon de la judaj pretendoj je tuta Jerusalemo.

## Eksteraj ligiloj 
* Applied Research Institute-Jerusalem (ARIJ) - Fazoj de la konstruado- Retpaĝo de Palestina organizo

Kategorio:Kvartaloj de Jerusalemo
Vindhuko

eta|maldekstra|250ra|Aerfoto de la urbocentro de Windhoek

eta|maldekstra|250ra|Parlamenta ĝardeno.
eta|maldekstra|250ra|Windhoek ĉe la fino de la 19a jarcento.
eta|maldekstra|180ra|Poŝtmarko de Germana Sudokcidenta Africo stampita *Windhuk*.
**Vindhuko** aŭ **Windhoek** ['vɪnthʊk] (, venta angulo, originale en la nama lingvo: Ai-Gams, varmega fonto) estas la ĉefurbo kaj ekonomia kaj politika centro de Namibio en suda Afriko.

Vindhuko estis fondita en 1890 kaj laŭ la stato de  en la urbo vivis .

La originala nomo, kiu signifas "varmega fonto", indikas ke iam ekzistis varmaj fontoj en la regiono. Ankaŭ en la herera lingvo la nomo de la urbo, "Otjomuise", signifas "lokon de vaporo".

## Servoj 
* Universitato de Namibio

## Eksteraj ligiloj 
* Fotoalbumo de Windhoek
* Windhoek ĉe Travel.net
* Windhoek sur fotoj
* Ttt-ejo de la ĵurnalo namibia "Allgemeine Zeitung"
* 2 interretkameraoj kiu montras Vindhukon kaj la veteron

Kategorio:Urboj de Namibio
Kategorio:Ĉefurboj de Afriko
Universitata Ponto (Seatlo)

eta|University Bridge de okcidente

La **Universitata Ponto** (angle *University Bridge*) estas du-folia baskula ponto en **Seatlo**, Vaŝingtonio, Usono. Per ĝi trafiko el la Universitata Kvartalo fluas laŭ Eastlake Avenue direkte al la urbcentro kaj inverse. Ĝi konstruiĝis en 1919. La malfermebla parto de la ponto larĝas 66 metrojn. En 1982 oni aldonis la ponton al la usona Nacia Registro de Historiaj Lokoj.

## Eksteraj ligiloj 
* Ĉe la urba retejo 
* Ĵurnala raporto pri sinkkavaĵo

Kategorio:Pontoj en Seatlo
Paralelogramo

eta|dekstre|Paralelogramo (AB=DC, DA=CB).
En geometrio, **paralelogramo** estas kvarlatero kun du aroj de paralelaj lateroj. La kontraŭaj lateroj de paralelogramo estas de egala longo, kaj la kontraŭaj anguloj de paralelogramo estas kongruaj.

La tri-dimensia analogo de paralelogramo estas paralelepipedo.

## Proprecoj 
[eta|180px|La areo de paralelogramo egalas tiun de [ortangulo kun sama bazo kaj sama alto.]]
* La du paralelaj lateroj estas de egala longo.
* La areo, *A*, de paralelogramo estas *A=bh*, kie *b* estas la bazo kaj *h* estas ĝia alto.
* La areo de paralelogramo estas dufoje la areo de triangulo kreita per unu el ĝiaj diagonaloj.
* La areo estas ankaŭ egala al la grandeco de la vektora produto de du najbaraj lateroj.
* La du diagonaloj de paralelogramo estas egalaj kaj dusekcas unu la alian.
* Eblas krei kahelaron de ebeno per sinsekvaj kopioj de ĉiu paralelogramo.
* La paralelogramo estas speciala kazo de la trapezo.
* La ortangulo estas speciala kazo de la paralelogramo.
* La rombo estas speciala kazo de la paralelogramo.

## Vektoraj spacoj 
En vektora spaco, adicio de vektoroj estas kutime difinita uzanta la paralelograman leĝon. La paralelograma leĝo diferencigas hilbertajn spacojn de aliaj banaĥaj spacoj.

## Komputado de areo de paralelogramo 
Estu a,b\in\R^2 kaj estu V=[a\ b]\in\R^{2\times2} signifi la matrico kun kolumnoj a kaj b. Tiam la areo de la paralelogramo generita per a kaj b estas egala al |\det(V)|

Estu a,b\in\R^n kaj estu V=[a\ b]\in\R^{n\times2}. Tiam la areo de la paralelogramo generita per a kaj b estas egala al \sqrt{\det(V^T V)}

## Pruvo ke la diagonaloj dusekcas unu la alian 
dekstra|Paralelogramo ABCD
Por pruvi ke la diagonaloj de paralelogramo dusekcas (duondividas) unu la alian, unue notu kelkajn parojn de ekvivalentaj anguloj:

:\angle ABE \cong \angle CDE
:\angle BAE \cong \angle DCE

pro tio ke ili estas anguloj, kiuj estas transversaj kun paralelaj AB kaj DC.

Ankaŭ, \angle AEB \cong \angle CED pro tio ke ili estas paro de vertikalaj anguloj.

Pro tio, \triangle ABE \sim \triangle CDE ĉar ili havas la samajn angulojn.

De ĉi tiu simileco, oni havas rilatumojn:

:{AB \over CD} = {AE \over CE} = {BE \over DE}

Pro tio ke) AB = DC, estas

:{AB \over CD} = 1.

Pro tio,

:AE = CE
:BE = DE

E dusekcas la diagonalojn AC kaj BD.

## Vidu ankaŭ 
* Fundamenta paralelogramo
* Paralelograma leĝo
* Paralelogramo de forto
* Rombo
* Gnomono (figuro)

## Eksteraj ligiloj 
* Paralelogramo kaj rombo
* 
* Interaga paralelogramo - lateroj, anguloj kaj inklino
* Areo de paralelogramo je tranĉi-la-nodon
* Egallateraj trianguloj sur lateroj de paralelogramo je tranĉi-la-nodon
* Paralelogramoj de Varignon kaj Wittenbauer de Antonio Gutierrez en "Geometrio paŝo per paŝo"
* Kamioneto Aubel's teoremo Kvarlatero kun kvar-kvadrat-ludoj de Antonio Gutierrez en "Geometrio paŝo per paŝo"
* Paralelogramo
* Difino kaj propraĵoj de paralelogramo kun animis apleto
* Interaga apleta montranta kalkulon de paralelograma areo

Kategorio:Kvarlateroj
Paraboloido

eta|dekstra|Hiperbola paraboloido
eta|dekstra|Rivolua paraboloido

En matematiko, **paraboloido** estas kvadriko, tipo de surfaco en tri dimensioj, priskribita per la ekvacio:

:
\left( \frac{x}{a} \right) ^2 + \left( \frac{y}{b} \right) ^2 + 2z = 0
 (elipsa paraboloido),

aŭ

:
\left( \frac{x}{a} \right) ^2 - \left( \frac{y}{b} \right) ^2 + 2z = 0
 (hiperbola paraboloido).

## Specoj de paraboloidoj 
Estas du specoj de paraboloidoj: la elipsa kaj la hiperbola.
* La **elipsa paraboloido** havas formon de bovlo kaj povas havi maksimuman aŭ minimuman punkton.
* La **hiperbola paraboloido** havas formon de selo, kaj povas havi krizan punkton nomitan sela punkto. Ĝi estas rekthava surfaco.

### Rivolua paraboloido 
En la kazo kiam *a = b* la elipsa paraboloido estas ** rivolua paraboloido**: surfaco ricevita per rotacio de parabolo ĉirkaŭ ĝia akso. Ĝi estas la formo de la parabola reflektilo uzita en teleskopo, parabola anteno, radaro, aŭ sunkaldrono, Ĝi estas ankaŭ nomita **cirkla paraboloido**.

Punkta luma fonto je la fukuso de la parabolo produktas, post reflekto, paralelan luman faskon. Reciproke, paralela luma fasko prilumanta paraboloidon estas koncentriĝas en la fokuson. Ĉi tio valoras por aliaj ondoj (eĉ sonaj), de tio la uzo de paraboloido kiel anteno.

### Hiperbola paraboloido 
Ĉiutaga viva ekzemplo de hiperbola paraboloido estas la formo montpasejo, ĉevala selo aŭ ĉipsoj.

**Vidi ankaŭ:** elipsoido, hiperboloido.

Kategorio:Surfacoj
Kategorio:Kvadrikoj
Distrikto Verden

La **distrikto Verden**  (germane *Landkreis Verden*) situas en la federacia lando Malsupra Saksio, en la nordokcidento de Germanio. Administra centro estas la samnoma urbo Verden (Aller), borde de la rivereto *Aller*. La distrikto havas areon de 787&nbsp;km², kaj fine de  ĝi havis  loĝantojn. En 2005 ĝi estis fondomembro de la metropola regiono Bremeno-Oldenburgo.

## Eksteraj ligiloj 
* oficiala retaj paĝoj de la distrikto, germanlingvaj

eta|maldekstra|300px|skema mapo de la distriktaj komunumoj


Kategorio:Distriktoj de Malsupra Saksio
Andreas Neunhaber

**Andreas Neunhaber** (* 1603 en Dancigo; † 1663 samloke) estis germana orgenisto de la Nordgermana Orgenskolo.

Neunhaber estis lernanto de Paul Siefert en Dancigo kaj ekde 1637 orgenisto ĉe la ĥororgeno de la tiea preĝejo *Marienkirche*. Tri jarojn poste, en 1640, li ŝanĝis la dunganton kaj transprenis ĉe la *Katharinenkirche* en Dancigo la postenon de orgenisto, kiun li tenis ĝis sia morto.

Neunhaber kreis multnombrajn ĥoralmuzikigojn por orgeno.

Kategorio:Germanaj barokaj komponistoj
Kategorio:Nordgermana Orgenskolo
Kategorio:Germanaj klasikaj orgenistoj
Paledo

eta|1000x1200x120mm, el ligno
[eta|Paledoj produktataj en [Horka u Staré Paky]]
**Paledo** aŭ paleto estas laŭnorma platformo, plej ofte el ligno, subveturebla per forka levĉaro (NPIV ĉarelo) aŭ paledĉaro por faciligi manipuladon de varoj. La dimensioj de normitaj paledoj estas 1000 mm x 1200 mm (ISO) kaj 800 mm x 1200 mm (CEN).

## Vidu ankaŭ 
* Groco

Kategorio:Komerco
Kategorio:Loĝistiko
Faetano

**Faetano** estas municipo ("kastelo") de San-Marino. Ĝi havas areon de 7,75 km² kaj, laŭ takso de 2006, 1132 loĝantojn. Situante oriente en la lando, ĝi limas al la municipoj Montegiardino, Fiorentino, Borgo Maggiore kaj Domagnano kaj kun la italaj municipoj Coriano, Montescudo (provinco Rimini) kaj Sassofeltrio (provinco Pesaro e Urbino).

Faetano iam estis regata de la dinastio Malatesta kaj libervole aliĝis al San-Marino en 1461 aŭ 1463. Ĝia fortikaĵo tiam estis detruita.

Ĝia futbala klubo estas *Scuola Calcio Faetano* (futbala lernejo Faetano).

Kategorio:Municipoj de San-Marino